sagorsarker/bangla-wikipedia huggingface dataset:
লিলি কং

লিলি এল. এল. কং হলেন একজন সিঙ্গাপুরী ভূগোলবিদ এবং সিঙ্গাপুর ম্যানেজমেন্ট ইউনিভার্সিটির (এসএমইউ) বর্তমান প্রেসিডেন্ট। তিনি সিঙ্গাপুরী একটি বিশ্ববিদ্যালয়ের শীর্ষস্থানীয় দায়িত্বপ্রাপ্ত প্রথম কোনো মহিলা এবং প্রথম সিঙ্গাপুরী একাডেমিক। এসএমইউতে যোগ দেওয়ার আগে তিনি সিঙ্গাপুর জাতীয় বিশ্ববিদ্যালয়ের ভূগোল বিভাগের আনুষদ (ফ্যাকাল্টি মেম্বার) ছিলেন (এনইউএস) এবং তিনি এনইউএসে বিভিন্ন ঊর্ধ্বতন ব্যবস্থাপনামূলক (সিনিয়র ম্যানেজরিয়াল) পদে অধিষ্ঠিত ছিলেন।
লিলি কং সিঙ্গাপুরের জাতীয় বিশ্ববিদ্যালয় (এনএসএস) থেকে ১৯৮৬ সালে ব্যাচেলর্স ডিগ্রি (সম্মান) নিয়ে স্নাতক এবং ১৯৮৮ সালে স্নাতকোত্তর (এমএ) ডিগ্রি অর্জন করেন। তারপরে তিনি ১৯৯১ সালে ইউনিভার্সিটি কলেজ লন্ডনে পিএইচডি ডিগ্রি অর্জন করতে যান। প্রশিক্ষণসূত্রে একজন সাংস্কৃতিক ভূগোলবিদ লিলি ১৯৯১ সালে এনইউএস ভূগোল বিভাগের আনুষদ (ফ্যাকাল্টি মেম্বার) হন এবং ২০০০ থেকে ২০০৩ সাল পর্যন্ত এনইউএস এর কলা ও সামাজিক বিজ্ঞান অনুষদের ডিন হিসাবে দায়িত্ব পালন করেছিলেন। এছাড়াও তিনি এনইউএসে অন্যান্য ঊর্ধ্বতন ব্যবস্থাপনামূলক (সিনিয়র ম্যানেজরিয়াল) পদেও অধিষ্ঠিত ছিলেন, পাশাপাশি বিশ্ববিদ্যালয় স্কলার্স প্রোগ্রামের ডিন, উপ-প্রভোস্ট (শিক্ষা), উপ-প্রভোস্ট (শিক্ষায়তনিক ব্যক্তিত্ব), ইয়েল-এনইউএস কলেজের ভারপ্রাপ্ত নির্বাহী ভাইস প্রেসিডেন্ট (শিক্ষায়তনকি কার্যাবলী), এশিয়া গবেষণা ইনস্টিটিউটের পরিচালক, এবং ভাইস-প্রেসিডেন্ট (বিশ্ববিদ্যালয় ও বৈশ্বিক সম্পর্ক) হিসেবেও দায়িত্বপালন করেছেন।
২০১৫ সালের সেপ্টেম্বরে, কং সিঙ্গাপুর ম্যানেজমেন্ট ইউনিভার্সিটিতে (এসএমইউ) প্রভোস্ট এবং সামাজিক বিজ্ঞানের লি কং চিয়ান চেয়ার অধ্যাপক হিসাবে যোগদান করেছেন। ২০১৯ সালের শুরুতে তিনি এসএমইউর প্রেসিডেন্ট হিসাবে বেলজিয়ামের একাডেমিক অর্নাড ডি মেয়ারের স্থলাভিষিক্ত হন, এর মধ্য দিয়ে তিনি সিঙ্গাপুরী কোনো বিশ্ববিদ্যালয়ের প্রথম মহিলা এবং প্রথম সিঙ্গাপুরী একাডেমিক হিসেবে খ্যাত হয়েছেন।
এসএমইউর প্রেসিডেন্ট হিসাবে, কং বিশ্ববিদ্যালয়ের শিক্ষার্থী ও অনুষদের মান বৃদ্ধি, শিক্ষামূলক কর্মসূচির বিকাশ, বিশ্ববিদ্যালয়ের গবেষণার প্রভাব বৃদ্ধি, এবং বিশ্ববিদ্যালয়ের যৌন হয়রানির নীতি সংস্কারের দিকে মনোনিবেশ করেন।
২০০৯ সালের জানুয়ারি থেকে কং সিঙ্গাপুরের পাবলিক সার্ভিস কমিশনেরও সদস্য হিসেবে রয়েছেন।
কং তার ১৫ টিরও বেশি জার্নালের জন্য আন্তর্জাতিক সম্পাদকীয় উপদেষ্টা বোর্ডের সম্পাদক বা সদস্য হিসাবে কাজ করেছেন, যার মধ্যে রয়েছে "সামাজিক ও সাংস্কৃতিক ভূগোল (Social and Cultural Geography)" এবং "ডায়ালগ্‌স ইন হিউম্যান জিওগ্রাফি"। তিনি "প্রশান্তমহাসাগরীয় পরিসীমার ভূগোল: সমকালীন সংস্কৃতি, পরিবেশ, শহর ও উন্নয়ন সম্পর্কিত গবেষণা (Pacific Rim Geographies: Studies on Contemporary Culture, Environment, Cities and Development)" ( রাউটলেজ ) নামের একটি সিরিজের সম্পাদক , "এআরআই-স্প্রিঙ্গার এশিয়া (ARI-Springer Asia Series)" সিরিজের সহ-প্রধান সম্পাদক এবং "এশিয়া প্রশান্ত অঞ্চলের জনপ্রিয় সাংস্কৃতিক রাজনীতি" (ইউনিভার্সিটি অফ ইলিনয় প্রেস এবং হংকং ইউনিভার্সিটি প্রেস) বই-সিরিজের উপদেষ্টা। তার নামে ১৯টি বই ও মনোগ্রাফ রয়েছে, পাশাপাশি আন্তর্জাতিক রেফার্ড জার্নাল এবং বই-অধ্যায়ে তার লেখা দেড় শতাধিক প্রবন্ধ রয়েছে। তার গবেষণা আগ্রহের মধ্যে রয়েছে ধর্ম, সাংস্কৃতিক নীতি এবং সৃজনশীল অর্থনীতি, জাতীয় পরিচয়, বিশ্বায়ন এবং পরিযান (মাইগ্রেশন) এবং প্রকৃতি ও পরিবেশের সামাজিক বিনির্মাণ।
লিলি কংয়ের প্রাপ্ত পুরস্কারগুলো নিম্নে উল্লেখ করা হলো:
বাতিন

বাতিন () শব্দের আক্ষরিক অর্থ- "ভিতর", "অভ্যন্তরীণ", "লুকানো" ইত্যাদি। উদাহরণস্বরূপ, কুরআনের বাহ্যিক বা আপাত অর্থে, যহিরের বিপরীতে একটি লুকানো অর্থও আছে। সুফিরা বিশ্বাস করে যে প্রত্যেক ব্যক্তির আত্মার জগতে একটি বাতিন আছে। ইহা ব্যক্তির অভ্যন্তরীণ সত্ত্বা; যখন আধ্যাত্মিক পথপ্রদর্শকের আলো দ্বারা শুদ্ধ করা হয়, তখন তা আধ্যাত্মিকভাবে উন্নীত হয়। এই ধারণা লুকানো আল্লাহর গুণাবলীর সাথে সংযুক্ত, যাকে দেখা যায় না কিন্তু জীবনের প্রতিটি ক্ষেত্রে বিদ্যমান।
মুসলিম দলগুলো বিশ্বাস করে যে, "বাতেন"কে পুরোপুরি বোঝা যায় শুধুমাত্র এমন একজন ব্যক্তির দ্বারা, যার বিশেষ জ্ঞান আছে। শিয়া মুসলমানদের জন্য, এই ব্যক্তি হচ্ছে ঐ সময়ের ইমাম।
বৃহত্তর অর্থে, এটি সকল অস্তিত্বের অন্তর্নিহিত অর্থ বা বাস্তবতা, "যহির" রূপ জগৎ এবং আপাত অর্থ।
জাহির (ইসলাম)

জাহির হচ্ছে () কিছু তাফসীরে (কুরআনের ব্যাখ্যা) ব্যবহৃত একটি আরবী শব্দ, যার অর্থ "বাহ্যিক ও স্পষ্ট"। ইসলামের কিছু ব্যাখ্যায় বলা হয়েছে যে কুরআনের একটি বহির্গত বা আপাত অর্থ আছে, যা "জাহির" নামে পরিচিত। এর বিপরীতে আছে অন্তর্নিহিত অর্থ, যা বাতিন নামে পরিচিত এবং যা শুধুমাত্র গূঢ় জ্ঞানের অধিকারী ব্যক্তি ব্যাখ্যা করতে পারেন। শিয়া মুসলমানদের জন্য একমাত্র ঐ সময়ের ইমামই এর অর্থ বুঝতে পারেন।
সুফিবাদে একজন ব্যক্তির বাহ্যিক কর্মকাণ্ড হচ্ছে "জাহির", এবং তার মন-প্রাণের উদ্দেশ্য হচ্ছে "বাতিন"। জাহির হচ্ছে শরীরের জগৎ, অথচ বাতিন আত্মার জগৎ। সুফীরা শরিয়ত অনুসারী নিশ্চিত করার জন্য তাদের আধ্যাত্মিক নির্দেশিকা দ্বারা বাতিন শুদ্ধিকরণে বিশ্বাস করে।
এছাড়া "জাহির" হচ্ছে জাহিরী মাযহাবের (এক ধরনের ইসলামী আইনশাস্ত্রীয় দার্শনিক চিন্তাগোষ্ঠী) অন্তর্নিহিত মূলনীতি, যেখানে ইসলামী বিচার ব্যবস্থা এবং ধর্মতত্ত্ব চিন্তা ও অধ্যয়নে কুরআন ও সুন্নাহর সুস্পষ্ট বা আপাত অর্থের উপর জোর দেওয়া হয়।
কানাডীয় ফুটবল অ্যাসোসিয়েশন

কানাডীয় ফুটবল অ্যাসোসিয়েশন (, ; এছাড়াও সংক্ষেপে সিএসএ নামে পরিচিত) হচ্ছে কানাডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১২ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৯ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কানাডার রাজধানী অটোয়ায় অবস্থিত।
এই সংস্থাটি কানাডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কানাডীয় প্রিমিয়ার লীগ, কানাডীয় চ্যাম্পিয়নশিপ এবং লীগ১ অন্টারিওয়ের মতো প্রতিযোগিতার সকল কার্যক্রম পরিচালনা করে। বর্তমানে কানাডীয় ফুটবল অ্যাসোসিয়েশনের সভাপতির দায়িত্ব পালন করছেন স্টিভ রিড এবং সাধারণ সম্পাদকের দায়িত্ব পালন করছেন পিটার মন্টোপোলি।
কুমেরু জীবভৌগোলিক অঞ্চল

কুমেরু বা অ্যান্টার্কটিক জীবভৌগোলিক অঞ্চল পৃথিবীর আটটি জীবভৌগোলিক অঞ্চলের অন্যতম। এই অঞ্চলের অন্তর্ভুক্ত এলাকার মধ্যে রয়েছে অ্যান্টার্কটিকা মহাদেশ এবং দক্ষিণ আটলান্টিক ও ভারত মহাসাগর। অ্যান্টার্কটিকা মহাদেশ এতটাই ঠাণ্ডা যে লক্ষ লক্ষ বছর ধরে এখানে মাত্র ২ ধরনের সংবাহী উদ্ভিদ (ভাস্কুলার উদ্ভিদ) জন্মাতে পেরেছে। বর্তমানে এখানকার উদ্ভিদকূলের মধ্যে রয়েছে প্রায় ২৫০ ধরনের লাইকেন, ১০০ ধরনের মস, ২৫-৩০ ধরনের লিভারওয়ার্ট এবং প্রায় ৭০০ ধরনের স্থলজ ও জলজ শৈবাল প্রজাতি, যারা উন্মুক্ত পাথর ও মহাদেশীয় উপকূলের ভূমিতে জন্মায়। অ্যান্টার্কটিকার দুটি পুষ্পক উদ্ভিদ প্রজাতি, অ্যান্টার্কটিক হেয়ার গ্রাস ("Deschampsia antarctica") ও অ্যান্টার্কটিক পার্লওয়ার্ট ("Colobanthus quitensis") প্রধানত অ্যান্টার্কটিক উপদ্বীপের উত্তর ও পশ্চিম অঞ্চলে পাওয়া যায়। এছাড়া পেঙ্গুইন, সিল, তিমিসহ প্রাণিবৈচিত্র্যের এক অনন্য আধার এই অ্যান্টার্কটিকা।
কুমেরু জীবভৌগোলিক অঞ্চলের মধ্যে রয়েছে বেশ কিছু অ্যান্টার্কটিক দ্বীপগুচ্ছ, যেমন- দক্ষিণ জর্জিয়া ও দক্ষিণ স্যান্ডউইচ দ্বীপপুঞ্জ, দক্ষিণ অর্কনি দ্বীপপুঞ্জ, দক্ষিণ শেটল্যান্ড দ্বীপপুঞ্জ, বোভেত দ্বীপ, ক্রোজেট দ্বীপপুঞ্জ, প্রিন্স এডওয়ার্ড দ্বীপপুঞ্জ, হার্ড দ্বীপ ও ম্যাকডোনাল্ড দ্বীপ, কার্গুয়েলেন দ্বীপপুঞ্জ এবং ম্যাকডোনাল্ড দ্বীপপুঞ্জ। অ্যান্টার্কটিকার মূল ভূখণ্ডের চেয়ে এসব দ্বীপের জলবায়ু কিছুটা মৃদু, তাই বেশিরভাগ প্রজাতির তুন্দ্রা গাছ এখানেই জন্মে। তবে এখানকার অতিরিক্ত ঝোড়ো আবহাওয়া ও ঠাণ্ডার তীব্রতা বড় ধরনের বৃক্ষ জন্মানোর পক্ষে অনুকূল নয়। দীর্ঘ শীতকালে এখানে বরফ জমা হয়ে থাকে। সূর্যের আলো তির্যকভাবে পড়ায় গ্রীষ্মের উপস্থিতি বোঝা দুষ্কর। বার্ষিক বৃষ্টিপাত খুবই কম, বরং তুষারঝড়ের প্রকোপ দেখা যায়। 
দক্ষিণ মহাসাগরের বাস্তুতন্ত্রের প্রধান নিয়ামক হলো অ্যান্টার্কটিক ক্রিল যা তিমি, সিল, লিওপার্ড সিল, লোমশ সিল, কাঁকড়াখেকো সীল, স্কুইড, আইসফিশ, পেঙ্গুইন, আলবাট্রসসহ আরও অনেক পাখির গুরুত্বপূর্ণ খাদ্য। এই মহাসাগরে প্রচুর ফাইটোপ্লাঙ্কটন (ভাসমান ক্ষুদ্র উদ্ভিদ) বিদ্যমান, এর কারণ বরফে ঢাকা অ্যান্টার্কটিকা মহাদেশের চারপাশের পানির স্রোত সমুদ্রের গভীর থেকে পুষ্টি উপাদান ওপরের স্তরে (ফোটিক জোন) নিয়ে আসে যেখানে সূর্যের আলো পড়ে।
২০১৪ সালের ২০ আগস্ট বিজ্ঞানীরা অ্যান্টার্কটিকার বরফের ৮০০ মিটার (২,৬০০ ফুট) নিচেও আণুবীক্ষণিক জীবের অস্তিত্ব নিশ্চিত করেন।
লক্ষ লক্ষ বছর আগে অ্যান্টার্কটিকার জলবায়ু আরও উষ্ণ ও আর্দ্র ছিল এবং অ্যান্টার্কটিক উদ্ভিদকূল, পোডোকার্পের বন ও দক্ষিণ তীরের নানা প্রজাতির উদ্ভিদের জন্ম ও বৃদ্ধির জন্য অনুকূলে ছিল। প্রাচীনকালে অ্যান্টার্কটিকা গন্ডোয়ানাল্যান্ড নামক অতিমহাদেশের অংশ ছিল, যা ১১০ মিলিয়ন বছর আগে শুরু হওয়া মহাদেশীয় প্রবাহে ক্রমশ ভেঙে যায়। প্রায় ৩০-৩৫ মিলিয়ন বছর পূর্বে দক্ষিণ আমেরিকা অ্যান্টার্কটিকা থেকে আলাদা হয়ে যায় যা অ্যান্টার্কটিক সার্কাম্পোলার প্রবাহ সৃষ্টি করে। এর ফলে অ্যান্টার্কটিকা পরিবেশগতভাবে বিচ্ছিন্ন ও অনেক শীতল হয়ে পড়ে এবং অ্যান্টার্কটিক উদ্ভিদকূল অ্যান্টার্কটিকা মহাদেশে প্রায় বিলীন হয়ে যায়। কিন্তু প্রাচীন গন্ডোয়ানার অন্যান্য অংশ- দক্ষিণ নিওট্রপিক্যাল (দক্ষিণ আমেরিকা) ও অস্ট্রেলেশিয়ান জীবভৌগোলিক অঞ্চলে অ্যান্টার্কটিক উদ্ভিদকূল এখনও গুরুত্বপূর্ণ অংশ হিসেবে বিদ্যমান।
কিছু উদ্ভিদতত্ত্ববিদ অ্যান্টার্কটিকা, নিউজিল্যান্ড ও দক্ষিণ আমেরিকার কিছু অংশের সমন্বয়ে অ্যান্টার্কটিক উদ্ভিদজগতের অস্তিত্ব লক্ষ্য করেন, যেখানে অ্যান্টার্কটিক উদ্ভিদকূল এখনও একটি প্রধান উপাদান।
কুমেরু জীবভৌগোলিক অঞ্চল ১৭টি তুন্দ্রা বাস্তুঅঞ্চলে (ইকোরিজিয়ন) বিভক্ত।
মার্কিন যুক্তরাষ্ট্র ফুটবল ফেডারেশন

মার্কিন যুক্তরাষ্ট্র ফুটবল ফেডারেশন (; এছাড়াও সংক্ষেপে ইউএসএসএফ নামে পরিচিত) হচ্ছে মার্কিন যুক্তরাষ্ট্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৩ সালের ৫ই এপ্রিল তারিখে প্রতিষ্ঠিত হয়েছে। এটি প্রতিষ্ঠার বছরেই অস্থায়ী সদস্য ফুটবলের সর্বোচ্চ সংস্থা ফিফার সদস্যপদ লাভ করে এবং পরবর্তীতে ১৯১৪ সালের ২৭শে জুন তারিখে পূর্ণ সদস্যপদ লাভ করে, অন্যদিকে প্রতিষ্ঠার ৪৮ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্কিন যুক্তরাষ্ট্রের ইলিনয়ে অবস্থিত।
এই সংস্থাটি মার্কিন যুক্তরাষ্ট্রের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মেজর লিগ সকার, জাতীয় নারী ফুটবল লীগ এবং মার্কিন যুক্তরাষ্ট্র ওপেন কাপের মতো প্রতিযোগিতার সকল কার্যক্রম পরিচালনা করে। বর্তমানে মার্কিন যুক্তরাষ্ট্র ফুটবল ফেডারেশনের সভাপতির দায়িত্ব পালন করছেন সিন্ডি পার্লো কোন এবং সাধারণ সম্পাদকের দায়িত্ব পালন করছেন উইল উইলসন।
অ্যালেন ওয়েলস

অ্যালেন পিটার ওয়েলস (; জন্ম: ২ অক্টোবর, ১৯৬১) সাসেক্সের নিউহ্যাভেন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও সাসেক্স এবং দক্ষিণ আফ্রিকান ক্রিকেটে বর্ডার দলের প্রতিনিধিত্ব করেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন অ্যালেন ওয়েলস।
১৯৮১ সাল থেকে ২০০০ সাল পর্যন্ত অ্যালেন ওয়েলসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান অ্যালেন ওয়েলস কিছু উল্লেখযোগ্য সাফল্য পেয়েছেন। ১৯৮১ থেকে ১৯৯৬ সময়কালে সাসেক্সের পক্ষে খেলেছেন। তন্মধ্যে, শেষ পাঁচ বছর দলের অধিনায়কত্ব করেন। দূর্ভাগ্যজনকভাবে ইংল্যান্ড দলে ব্যাটসম্যানের বেশ প্রাচুর্য্য ছিল।
১৯৮১ থেকে ১৯৯৬ সাল পর্যন্ত সাসেক্সের পক্ষে খেলেন। তন্মধ্যে, ১৯৯২ থেকে ১৯৯৬ সাল পর্যন্ত দলের অধিনায়কত্ব করেন। এরপর, ১৯৯৭ থেকে ২০০০ সাল পর্যন্ত কেন্টে খেলেন। সর্বমোট বিশ মৌসুমব্যাপী প্রথম-শ্রেণীর খেলোয়াড়ী জীবনে ৩৭৬টি খেলায় অংশ নেন। ৩৮.৫৭ গড়ে রান তুলেন। তন্মধ্যে, ১৯৯১ সালে মিডলসবোরায় ইয়র্কশায়ারের বিপক্ষে ব্যক্তিগত সর্বোচ্চ অপরাজিত ২৫৩ রান তুলেন।
সমগ্র খেলোয়াড়ী জীবনে একটিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন অ্যালেন ওয়েলস। ২৪ আগস্ট, ১৯৯৫ তারিখে ওভালে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৮ মে, ১৯৯৫ তারিখে লর্ডসে একই দলের বিপক্ষে একমাত্র একদিনের আন্তর্জাতিকে অংশ নিয়েছিলেন তিনি।
ইংল্যান্ডের পক্ষে সব মিলিয়ে দুইটি আন্তর্জাতিকে অংশগ্রহণ করেন। একটি টেস্ট খেলেন ওয়েস্ট ইন্ডিজের বিপক্ষে। ঐ টেস্টে তিনি বিখ্যাত ওয়েস্ট ইন্ডিয়ান ফাস্ট বোলার কার্টলি অ্যামব্রোসের বলে গোল্ডেন ডাকে বিদেয় নেন। পরের ইনিংসে তিনি ৩ রানে অপরাজিত ছিলেন।
আরেকটি খেলেন একদিনের আন্তর্জাতিকে। পরবর্তী শীতকালীন সফরে তাকে দলে রাখা হয়নি। ঐ গ্রীষ্মের শুরুতে একটি ওডিআইয়ে অংশ নিয়েছিলেন।
আন্তর্জাতিক ক্রিকেট থেকে প্রত্যাখ্যাত হবার পর হতাশায় আচ্ছন্ন অবস্থায় ১৯৯০ সালে বিদ্রোহী দলের সাথে যুক্ত হন। ১৯৮৯-৯০ মৌসুমে দক্ষিণ আফ্রিকায় বিদ্রোহী দলের সদস্যরূপে গমন করেন।
১৯৯৪-৯৫ মৌসুমের শীতকালে অ্যালেন ওয়েলস ইংল্যান্ড এ দলের নেতৃত্ব দিয়ে ভারতীয় উপমহাদেশ গমন করেন। এ সফরটি বেশ সফল ছিল। প্রতিপক্ষীয় দলের বিপক্ষে তিনটি অনানুষ্ঠানিক টেস্টে জয় পায় তার দল। তিনটি খেলা নিয়ে গড়া ওডিআই সিরিজেও ২-১ ব্যবধানে বিজয়ী হয়। কলকাতার ইডেন গার্ডেন্সে দ্বিতীয় টেস্টে ব্যক্তিগত সেরা ক্রীড়ানৈপুণ্য প্রদর্শন করেন। ৯৩ ও ৬৫ করেন। এরপর, ফেব্রুয়ারির মাঝামাঝি সময় বাংলাদেশে সংক্ষিপ্ত সফরে যান। দুইটি একদিনের খেলায় জয়ী হয় তার দল। তবে, তিনদিনের খেলাটি ড্রয়ে পরিণত হয়।
২০০১ সাল শেষে প্রথম-শ্রেণীর ক্রিকেট থেকে অবসর গ্রহণ করেন। তার ভ্রাতা কলিন ওয়েলস সাসেক্সের পক্ষে খেলাসহ ইংল্যান্ডের পক্ষে দুইটি একদিনের আন্তর্জাতিকে অংশ নিয়েছেন। বর্তমানে তিনি হেইলশ্যামভিত্তিক সেন্ট বেদেস স্কুলের ক্রিকেট পরিচালক হিসেবে দায়িত্ব পালন করছেন।
সর্বাধিক অনুসরণকৃত ইন্সটাগ্রাম অ্যাকাউন্টের তালিকা

এখানে ছবি এবং ভিডিও ভাগ করে নেওয়ার সামাজিক প্ল্যাটফর্ম ইন্সটাগ্রামে সর্বাধিক অনুসরণকারীদের সাথে শীর্ষ ৫০টি অ্যাকাউন্ট তালিকাভুক্ত রয়েছে। পর্তুগিজ ফুটবলার ক্রিস্তিয়ানো রোনালদো ৩৫০ মিলিয়নের অধিক এবং মার্কিন সঙ্গীতশিল্পী আরিয়ানা গ্রান্দে ২৬৮ মিলিয়নের অধিক অনুসরণকারী ব্যক্তি। প্ল্যাটফর্মে ইনস্টাগ্রামের নিজস্ব ব্র্যান্ড অ্যাকাউন্ট রয়েছে, যার অনুসরণকারী সংখ্যা ৪২৪ মিলিয়নের অধিক; এবং এটি সামগ্রিকভাবে এযাবৎকালের সর্বাধিক অনুসরণকৃত অ্যাকাউন্ট। ১৪৪ মিলিয়নের অধিক অনুসরণকারী সহ ন্যাশনাল জিওগ্রাফিক দ্বিতীয় সর্বাধিক অনুসরণকৃত ব্র্যান্ড অ্যাকাউন্ট। সর্বমোট ২১টি অ্যাকাউন্ট সাইটে ১০০ মিলিয়ন অনুসরণকারী ছাড়িয়ে গেছে।
, নিম্নলিখিত সারণিতে ইন্সটাগ্রামে সর্বাধিক অনুসরণকৃত ৫০টি অ্যাকাউন্ট তালিকাবদ্ধ হয়েছে, মিলিয়ন অনুসরণকারীদের পাশাপাশি প্রতিটি ব্যবহারকারীর পেশা বা ক্রিয়াকলাপকে উল্লেখিত হয়েছে।
ডেভিড উইলিয়ামস

ডেভিড ডিউইট উইলিয়ামস (; জন্ম: ৪ নভেম্বর, ১৯৬৩) পেনাল এলাকায় জন্মগ্রহণকারী ত্রিনিদাদ ও টোবাগীয় কোচ এবং সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিক থেকে শুরু করে ১৯৯০-এর দশকের শেষদিক পর্যন্ত ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ডেভিড উইলিয়ামস।
১৯৮২-৮৩ মৌসুম থেকে ১৯৯৮-৯৯ মৌসুম পর্যন্ত ডেভিড উইলিয়ামসের প্রথম-শ্রেণীর খেলোয়াড়ী জীবন চলমান ছিল। বরাবরই তিনি জেফ ডুজনের পিছনে থাকতেন। মাত্র ৫ ফুট ৪ ইঞ্চি উচ্চতার অধিকারী খর্বাকায় ডেভিড উইলিয়ামস আন্তর্জাতিক অঙ্গনে জেফ ডুজনের সাথে প্রতিদ্বন্দ্বিতায় অবতীর্ণ হতে পারেননি। ডুজনের রান সংগ্রহের হার তার তুলনায় অধিক ছিল। যেখানে, ডুজনের টেস্ট ব্যাটিং গড় ছিল ৩১.৯৪ সেখানে তার ছিল মাত্র ১৩.৪৪। কেবলমাত্র একবারই পঞ্চাশোর্ধ্ব রানের ইনিংস খেলতে পেরেছিলেন তিনি।
১৯৮৩ থেকে ১৯৯৯ সাল পর্যন্ত ত্রিনিদাদ ও টোবাগোর পক্ষে প্রথম-শ্রেণীর ক্রিকেটে অংশ নিয়েছেন। এ পর্যায়ে ৭১টি প্রথম-শ্রেণীর খেলায় অংশ নেন। ২২.৩১ গড়ে রান সংগ্রহের পাশাপাশি ১৫১টি ক্যাচ ও ৩৯টি স্ট্যাম্পিংয়ের সাথে স্বীয় নামকে যুক্ত করেন। ব্যক্তিগত সর্বোচ্চ করেন ১১২ রান।
সমগ্র খেলোয়াড়ী জীবনে এগারোটি টেস্ট ও ছত্রিশটি একদিনের আন্তর্জাতিকে অংশগ্রহণ করেছেন ডেভিড উইলিয়ামস। ১৮ এপ্রিল, ১৯৯২ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৯৮ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৯৭-৯৮ মৌসুমে ইংল্যান্ড দল ক্যারিবীয় দ্বীপপুঞ্জে আগমন করে। ত্রিনিদাদের কুইন্স পার্ক ওভালে ৬৫ রানের ইনিংস খেলে দলকে তিন উইকেটে জয় এনে দিতে বিরাট ভূমিকা রাখেন। এ পর্যায়ে কার্ল হুপারের সাথে ১২৯ রানের জুটি গড়ে স্বর্ণালী মুহূর্ত অতিক্রম করেন। তবে, ঐ ইনিংসের পর ধারাবাহিকভাবে তিনটি শূন্য রানের সন্ধান পান। অংশগ্রহণকৃত ১১ টেস্টের ১৮ ইনিংসের সাতটিতেই শূন্য রান করেছিলেন। অবশেষে ঐ সিরিজের চূড়ান্ত টেস্ট পর তাকে দল থেকে বাদ দেয়া হয়।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। ২০০৩ সাল থেকে ত্রিনিদাদ ও টোবাগো দলের কোচ হিসেবে জড়িত রয়েছেন। চার বছরের মধ্যে দুইটি একদিনের শিরোপা ও তিনটি চারদিনের প্রতিযোগিতার শিরোপা জয় করে।
দক্ষিণ আফ্রিকায় অনুষ্ঠিত ২০০৭ সালের প্রথম আইসিসি বিশ্ব টুয়েন্টি২০ চ্যাম্পিয়নশীপ প্রতিযোগিতার পূর্বে ওয়েস্ট ইন্ডিজ দলের সহকারী কোচ হিসেবে তাকে মনোনীত করা হয়। তবে, মার্চ, ২০০৯ সালে বিস্ময়করভাবে খেলার মাঠে প্রবেশ করেন তিনি। বার্বাডোসের কেনসিংটন ওভালে সফরকারী ইংল্যান্ড দলের বিপক্ষে সিরিজের চতুর্থ টেস্টের চূড়ান্ত দিন অতিরিক্ত খেলোয়াড় হিসেবে খেলেন।
গোলকধাঁধা

গোলকধাঁধা (Maze / Labyrinth / ভুলভুলাইয়া) একটি বা একাধিক রাস্তার সমষ্টি যার এক বা একাধিক প্রবেশ পথ এবং প্রস্থানের পথ আছে। গোলকধাঁধার বিশেষত্ব হল যে এতে প্রবেশ করার পর বের হয়ে আশা কঠিন কারণ এর মধ্যের রাস্তাগুলি ইচ্ছাকৃত বা অনিচ্ছাকৃত ভাবে ঘোরানো পেঁচানো থাকে। গোলকধাঁধায় প্রবেশকারীর লক্ষ্য হল এটির সমাধান করে সেখান থেকে বের হয়ে আসা। ইচ্ছাকৃত ভাবে তৈরি গোলকধাঁধা পৃথিবীর অনেক জায়গায় আছে যেগুলো খুব বড় পর্যটনের আকর্ষণ।
গোলকধাঁধা নির্মাণ করতে হলে আবশ্যক হল দেওয়াল বা প্রাচীর তৈরি যা সম্পূর্ণভাবে অস্বচ্ছ। বিভিন্ন রকম উপাদান দিয়ে এই দেওয়াল তৈরি করা যায়। সবথেকে জনপ্রিয় কৌশলগুলি হল - ইট, পাথর, কাঠ, ঘন ঝোপের তৈরি বেড়া, আখ বা ভুট্টার কৃষিক্ষেত্র, ইত্যাদি। এছাড়াও কাগজে হাতে আঁকা বা ছাপানো গোলকধাঁধাও তৈরি করা যায়।
গোলকধাঁধা বর্তমানে বিনোদন এবং বুদ্ধির খেলায় সবথেকে বেশি ব্যবহৃত হয়।
ছোট বাচ্চাদের বইতে বা ধাঁধার বইতে ছাপানো গোলকধাঁধা থাকে যেগুলোর সমাধানের মাধ্যমে বাচ্চাদের বুদ্ধির বিকাশ হয়।
এছাড়া পৃথিবীর বহু স্থানে মানুষের তৈরি গোলকধাঁধা পর্যটকদের বিনোদনের জন্য ব্যবহার করা হয়। এদের অনেকগুলোই আগে ব্যক্তিমালিকানাধীন সম্পত্তি ছিলো যা এখন রাষ্ট্রায়ত্ত বা কোনো ট্রাস্ট এর মাধ্যমে আয় করার জন্যে জনসাধারণের জন্যে খোলা।
আবার অনেকে শখের জন্যে বাড়ির বাগানে ঘন উঁচু ঝোপের বেড়া দিয়েও গোলকধাঁধা তৈরি করে থাকেন।
অনুনাসিক প্ল্যাকোড

মানব ভ্রূণীয় বিকাশের পঞ্চম সপ্তাহের দিকে প্ল্যাকোডগুলো আকারে বৃদ্ধি পায়। বিকাশের ষষ্ঠ সপ্তাহে প্রতিটি প্ল্যাকোডের কেন্দ্র ভিতরমুখে প্রবর্ধিত হয়ে দুটি অনুনাসিক কূপ (nasal pit) তৈরি করে। ইনভ্যাজিনেশনগুলো পরবর্তীকালে অলফ্যাক্টরি এপিথিলিয়ামে পরিণত হয়, যা নাসা গহ্বরের ছাত গঠন করে।
অনুনাসিক কূপগুলো ডিম্বাকৃতির হয় এবং এগুলি একটি উত্থিত প্রান্ত বের হয়, যা একটি মিডিয়াল নাসাল প্রসেস এবং একটি ল্যাটারাল নাসাল প্রসেসে বিভক্ত হয়।
প্রতিটি প্ল্যাকোডের মিডিয়াল এবং ল্যাটারাল নাসাল প্রসেস থেকে নাক, উপরের ঠোঁটের ফিলট্রাম এবং প্রাথমিক তালু (primary palate) উদ্ভূত হয়।
এই নিবন্ধটিতে পাবলিক ডোমেইনে বিদ্যমান Gray's Anatomy (1918) ২০তম সংস্করণের পাঠ্য অন্তর্ভুক্ত রয়েছে।
রিচার্ড হার্টশোর্ন

রিচার্ড হার্টশোর্ন একজন প্রখ্যাত আমেরিকান ভূতত্ত্ববিদ ছিলেন। তিনি উইসকনসিন-মেডিসন বিশ্ববিদ্যালয়ে অধ্যাপনা করেছেন। অর্থনৈতিক ও রাজনৈতিক ভূগোল ও ভূগোলের দার্শনিক প্রেক্ষাপট সম্পর্কে তাঁর বিশেষায়িত জ্ঞান ছিল। ১৯৩৯ সালে প্রকাশিত "ভূগোলের প্রকৃতি" বইটির জন্য তিনি সুপরিচিত। 
মার্কিন যুক্তরাষ্ট্রের পেনসিলভানিয়া অঙ্গরাজ্যের কিটানিং শহরে হার্টশোর্ন জন্মগ্রহণ করেন। ১৯২০ সালে প্রিন্সটন বিশ্ববিদ্যালয় হতে তিনি স্নাতক-পূর্ব লেখাপড়া সম্পন্ন করেন। ১৯২৪ সালে তিনি শিকাগো বিশ্ববিদ্যালয় হতে ডক্টরেট ডিগ্রি লাভ করেন। শিকাগো বিশ্ববিদ্যালয়ে তাঁর অভিসন্দর্ভের মূল প্রতিপাদ্য ছিল "শিকাগো শহরের হ্রদ।"
হার্টশোর্ন ১৯২৪ থেকে ১৯৪০ সাল পর্যন্ত মিনেসোটা বিশ্ববিদ্যালয়ে অধ্যাপনা করেন। ১৯৪৫ থেকে ১৯৭১ সাল পর্যন্ত তিনি উইসকনসিন-মেডিসন বিশ্ববিদ্যালয়ে শিক্ষকতা করেন। দ্বিতীয় বিশ্বযুদ্ধের সময় ১৯৪১ থেকে ১৯৪৫ সাল পর্যন্ত তিনি "কৌশলগত সেবা দপ্তরের" গবেষণা ও বিশ্লেষণ শাখার ভূগোল বিভাগ পরিচালনার দায়িত্ব পালন করেন। 
১৯৪৯ সালে হার্টশোর্ন আমেরিকান ভূতত্ত্ববিদ সংঘের সভাপতি পদে দায়িত্ব পালন করেন। ১৯৬০ সালে তিনি উক্ত সংঘের সর্বোচ্চ সম্মাননা লাভ করেন। ১৯৭১ সালের ১৭ই এপ্রিল তিনি ক্লার্ক বিশ্ববিদ্যালয় হতে "ডক্টর অব ল" ডিগ্রি লাভ করেন। ১৯৮৪ সালে রাজকীয় ভূতত্ত্ববিদ সংঘ তাঁকে ভিক্টোরিয়া মডেল প্রদান করে।
উইসকনসিনের মেডিসন শহরে ক্যান্সারে আক্রান্ত হয়ে তিনি মৃত্যুবরণ করেন। 
১৯৩৯ সালে হার্টশোর্ন "ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা" শীর্ষক একটি বই প্রকাশ করেন। এ বইয়ে হার্টশোর্ন বলেন, " ভূগোলের উপর অতীতে যে কাজ হয়েছে, সে সম্পর্কে প্রত্যেক ভূতত্ত্ববিদের পর্যাপ্ত জ্ঞান অর্জন করা বাঞ্ছনীয়।" এটি ভূগোল বিষয়ের অত্যন্ত জনপ্রিয় একটি বই। ২০০০ সালে বইটির সপ্তম সংস্করণ প্রকাশিত হয়। 
ভূগোলশিক্ষার পদ্ধতি নিয়ে হার্টশোর্ন ১৯৫০ সালে ফ্রেড কে শ্যাফারের সাথে বিতর্কে লিপ্ত হন। শ্যাফার ভূগোল শিক্ষায় বৈজ্ঞানিক পদ্ধতি প্রবর্তনের উপর জোর দেন। তিনি হার্টশোর্নের প্রথাগত ভূগোল শিক্ষণ পদ্ধতির তীব্র সমালোচনা করেন।
১৯৭০ সালে "শিক্ষা নাগরিক: রিচার্ড হার্টশোর্নের নির্বাচিত বিবৃতি" নামে একটি গ্রন্থ প্রকাশিত হয়। মার্ক হোয়েট ইনগ্রাহাম এর ভূমিকা ও টীকা রচনা করেন। এতে ১৯৪০ থেকে ১৯৬০ পর্যন্ত রচিত ও কথিত হার্টশোর্নের বিভিন্ন বিবৃতি ও লেখা স্থান পায়।
কুতুব আল-আরবাহ

আল্-কুতুব্ আল্ আর্বঽঅঃ () বা আল্-উষূল্ আল্-আর্বঽঅঃ () হল দ্বাদশী শিয়া ইসলামের সর্বাধিক প্রসিদ্ধ চারটি হাদিস সংকলন:
শিয়া মুসলমানেরা সুন্নি মুসলমানদের ছ’টি প্রসিদ্ধ হাদিস সংগ্রহ কুতুব আল-সিত্তাহ থেকে ভিন্ন হাদিস সংকলন ব্যবহার করে থাকে। শিয়া পণ্ডিতগণ অনেক সুন্নি হাদিস বর্ণনাকারীদের নির্ভরযোগ্য মনে করেন না কারণ তাদের অনেকেই আলী ও নবীপরিবারের সদস্যদের পক্ষে না থেকে আবু বকর, উমর ইবনুল খাত্তাব ও উসমান ইবন আফফানের পক্ষাবলম্বন করেছিলেন এবং সুন্নি হাদিসসমূহের অধিকাংশ বর্ণনাকারী আহল আল-বাইতের বিরুদ্ধাচারণ করেছিলেন বা তাদের শত্রুদের পক্ষে অবস্থান নিয়েছিলেন। যেমন: আয়িশা উটের যুদ্ধে এবং মুয়াবিয়া সিফফিনের যুদ্ধে আলীর বিরুদ্ধে লড়াই করেছিলেন। মুয়াবিয়ার পুত্র ইয়াজিদ মহানবীর দৌহিত্র ও আলীর পুত্র হোসাইন ইবনে আলীকে কারবালার যুদ্ধে হত্যা করেছিলেন। শিয়ারা কেবল নবীবংশীয় ইমামদের দ্বারা বর্ণিত হাদিসে আস্থা রাখে।
শিয়া ধর্মীয় পণ্ডিতেরা কিতাব আল-আরবাহের ভূয়সী প্রশংসা করে থাকেন। যেমন:
জিলিয়ান রোজ

জিলিয়ান রোজ এফবিএ (জন্ম ১৯৬২) একজন ব্রিটিশ ভূতত্ত্ববিদ এবং ভূগোল-লেখক। তিনি অক্সফোর্ড বিশ্ববিদ্যালয়ের ভূগোল ও পরিবেশ অনুষদের মানব ভূগোল বিভাগে কর্মরত। তিনি উন্মুক্ত বিশ্ববিদ্যালয়েও অধ্যাপনা করেছেন। সেখানে তিনি সহযোগী ডিনের পদ অলঙ্কৃত করেন। ১৯৯৩ সালে তাঁর প্রকাশিত "নারীবাদ ও ভূগোল: ভৌগোলিক জ্ঞানের সীমাবদ্ধতা" শীর্ষক গ্রন্থের জন্য প্রসিদ্ধি লাভ করেছেন।
রোজ কেমব্রিজ বিশ্ববিদ্যালয় থেকে স্নাতক ডিগ্রি লাভ করেন। ১৯৯০ সালে লন্ডন বিশ্ববিদ্যালয় হতে তিনি পিএইচডি ডিগ্রি অর্জন করেন। ২০১৭ সালে অক্সফোর্ডের ভূগোল ও পরিবেশ অনুষদে যোগদানের পূর্বে তিনি উন্মুক্ত বিশ্ববিদ্যালয়ের সামাজিক বিজ্ঞান অনুষদে সহযোগী ডিনের দায়িত্ব পালন করেন। এছাড়াও ঐ বিশ্ববিদ্যালয়ে তিনি চার বছর ভূগোল বিষয়ের বিভাগীয় প্রধান ছিলেন।
২০১২ সালে রাজকীয় ভূগোল সংঘের পুরস্কার বিতরণী অনুষ্ঠানে জিলিয়ান রোজ বলেন, আমার মনে হয়, ভিন্ন ভিন্ন মেধা ও নৈপুণ্যের অধিকারী অসংখ্য মানুষকে একত্রিত করে আমাদের এ বিশ্বকে চেনার উপায় বাতলে দেওয়া- এটাই ভূগোলের অন্যতম বড় কৃতিত্ব, এর অন্যতম চমকপ্রদ দিক।
"দৃশ্যমান সংস্কৃতি" নিয়ে রোজ বর্তমানে গবেষণা করছেন। সামাজিক সম্পর্ক ও নৈর্বাচনিকতা কীভাবে গণমাধ্যমে ফুটে ওঠে, অথবা কীভাবে গণমাধ্যমে পরিহার করা হয় - রোজ এ সম্পর্কে বিশদ অনুসন্ধানে আগ্রহ ব্যক্ত করেছেন। নারীবাদী চলচ্চিত্র ও চিত্রনির্মাণ শিল্পের পাশাপাশি মিশেল ফোকাল্টের দার্শনিক তত্ত্বও জিলিয়ানকে আকৃষ্ট করে। তাঁর এ সম্পর্কিত কাজগুলো নারীবাদী ভূগোল ও গণমাধ্যমের ভূগোলের মধ্যে সংযোগ সাধনে সক্ষম হয়েছে।
"নারীবাদ ও ভূগোল" গ্রন্থটি মার্ক্সবাদী ও নারীবাদী দৃষ্টিভঙ্গির আলোকে রচিত। গ্রন্থটি ভৌগোলিক জ্ঞানের গঠনপ্রকৃতি সম্পর্কে যথেষ্ট বিতর্কের উদ্রেক করে। রোজের মতে, " আমরা নিজেকে যেভাবে অনুধাবন করি, সেটাই আমাদের প্রকৃত সত্তা"। বিভিন্ন পর্যায়ে আমাদের সত্তার মধ্যেও বিভিন্নতা পরিলক্ষিত হয়। অর্থাৎ আমাদের স্থানিক সত্তা ও বৈশ্বিক সত্তার মাঝে অনেক পার্থক্য বিদ্যমান। তিনি বলেন, " অর্থ ও অনুভবের ব্যঞ্জনার মধ্যেই স্থানের অনুভূতি প্রতিফলিত হয়। "
সাম্প্রতিক সময়ে তিনি তুলনামূলকভাবে কম বিতর্কিত তিনটি গ্রন্থ রচনা করেছেন। এগুলো হলো: দৃশ্যমান পদ্ধতি: দৃশ্যমান বস্তুগুলোকে ব্যাখ্যা করার উপায় (২০০১), ভূখণ্ড বিমুক্তকরণ : প্রেক্ষাপট ও রাজনৈতিক পর্যালোচনা (২০০৩) এবং পারিবারিক দৃশ্যচিত্রণ: গৃহ, জনতা ও আবেগের রাজনীতি (২০১২)।
ডাইক (শিলা)

ভূতাত্ত্বিক ব্যবহারে ডিক বা ডাইক হ'ল শিলার একটি পাত যা পূর্ব-বিদ্যমান শিলার শরীরের ফাটলে গঠিত হয়। শিলা মূলত ম্যাগমীয় বা পাললিক হতে পারে। ম্যাগমীয় ডাইকগুলি গঠিত হয় যখন ম্যাগমা একটি ফাটলে প্রবাহিত হয় এবং অনুপ্রবেশিত পাতে ঘনীভূত হয়, হয় পাথরের স্তরগুলি কেটে অথবা একটি সুস্পষ্ট পুঁজিভূত শৈলীর মধ্য দিয়ে। ক্লাস্টিক শিলাগুলি গঠিত হয় যখন পললগুলি একটি পূর্ব-বিদ্যমান ফাটলকে পূরণ করে ফেলে। 
অনধিকার প্রবেশমূলক শিলা হ'ল একটি জ্বলন্ত বস্তু যার আনুমানিক অনুপাত অনেক বেশি, যার অর্থ এটির বেধ অন্য দুটি মাত্রার চেয়ে সাধারণত অনেক ছোট। বেধ সাব-সেন্টিমিটার স্কেল থেকে বহু মিটার পর্যন্ত পরিবর্তিত হতে পারে এবং পার্শ্বীয় মাত্রা বহু কিলোমিটার পর্যন্ত প্রসারিত হতে পারে। ডাইক হ'ল ক্রস কাটিং ফাটলের উন্মুক্তের মধ্যে দিয়ে একটি অনুপ্রবেশ, যা অন্য প্রাক-বিদ্যমান স্তরগুলি বা শিলাটির দেহগুলিকে ধাক্কাধাক্কি করে সরিয়ে দেওয়া; এর দ্বারা বোঝা যায় যে একটি ডাইক সবসময় তাকপ ধারণকারী শৈলগুলির চেয়ে নবীন। ডিকগুলির ঝোঁক সাধারণত উচ্চ-কোণ থেকে উল্লম্বের কাছাকাছি কোণে হয়ে থাকে, তবে পরবর্তী টেকটোনিক বিকৃতিটি স্তরের ক্রমটি ঘুরিয়ে দিতে পারে যার মাধ্যমে ডাইকটি প্রবেশ করে যাতে ডাইকটি অনুভূমিক হয়ে যায়। বেডিং তল এর সাথে স্তরগুলির মাঝে, অনুভূমিকের কাছাকাছি বা অনুক্রমী অনুপ্রবেশকে অনুপ্রবেশকারী গোবরাট বলা হয়। "শীট" পরিভাষাটি ডাইক এবং গোবরাট উভয়ের জন্যই একটি সাধারণ পরিভাষা।
কখনও কখনও ডাইকগুলি একাধিক থেকে কয়েক শতাধিক ডাইকের সমন্বয়ে একক অনুপ্রবেশমূলক ঘটনার সময় কম বা বেশি সমসাময়িকভাবে আরোপিত হয়ে ঝাঁকুনিতে উপস্থিত হয়। বিশ্বের বৃহত্তম ডাইক ঝাঁকটি হ'ল কানাডার উত্তর-পশ্চিম অঞ্চলগুলিতে অবস্থিত, ম্যাকেনজি ডাইকের ঝাঁক। 
ডাইকগুলি প্রায়শই প্লুটোনিক অনুপ্রবেশীর, আগ্নেয় গ্রীবা বা আগ্নেয় কোণের ফিডার ভেন্টগুলির চারপাশে রশ্মীয় বা সমকেন্দ্রিয় ঝাঁক হিসাবে তৈরি হয়। পরেরগুলি রিং ডাইক হিসাবে পরিচিত।
ডাইকগুলি টেক্সচারে বিভিন্ন রকম হতে পারে এবং তাদের সংমিশ্রণটি ডায়াবেজ বা বেসালটিক থেকে শুরু করে গ্রানাইটিক বা রাইওলটিক পর্যন্ত হতে পারে তবে বৈশ্বিক দৃষ্টিকোণে বেসালটিক সংমিশ্রণটি বিরাজমান, ভঙ্গুর অশ্মমঙ্গলের মাধ্যমে বিস্তৃত খণ্ডের ম্যান্টেল-উদ্ভূত ম্যাগমাগুলি উত্থানকে প্রকাশ করে পৃথিবীর ইতিহাস জুড়ে। পেগমেটাইট ডাইকগুলি অত্যন্ত মোটা স্ফটিক গ্র্যানিত্শিলার সমন্বয়ে গঠিত হয় যা প্রায়শই পরবর্তী-পর্যায়ের গ্র্যানিত্শিলার অনুপ্রবেশ বা রূপান্তর বিভাজনের সাথে যুক্ত। অ্যাপলাইট ডাইকগুলি সরু-দানাযুক্ত বা চিনিময়-টেক্সচারযুক্ত গ্রানাইটিক সংমিশ্রণের অন্তর্ভুক্তি।
"ফিডার ডাইক" শব্দটি এমন একটি ডাইকের জন্য ব্যবহৃত হয় যা ম্যাগমার জন্য নালী হিসাবে কাজ করে। ম্যাগমা মধ্য দিয়ে প্রবাহিত হয়, তারপরে ডাইকের বাইরে, তারপরে অন্য একটি বৈশিষ্ট্য গঠন করে।
ম্যাগমা ডাইকগুলির বিপরীতে, সিল হ'ল একটি ম্যাগমা শিটের অনুপ্রবেশ যা স্তরযুক্ত শিলার বেডিং এর সমান্তরালে গঠিত হয়।
পাললিক ডাইকগুলি বা ক্লাস্টিক ডাইকগুলি হ'ল পলি শিলার উল্লম্ব দেহ যা অন্যান্য শিলা স্তরগুলিকে কেটে ফেলে। তারা দুটি উপায়ে গঠিত হতে পারে:
বাংলাদেশ রেলওয়ে সরকারি উচ্চ বিদ্যালয়, সৈয়দপুর

বাংলাদেশ রেলওয়ে সরকারি উচ্চ বিদ্যালয়, সৈয়দপুর নীলফামারীর সৈয়দপুরে অবস্থিত। এটি একটি সরকারি শিক্ষাপ্রতিষ্ঠান। দিনাজপুর শিক্ষাবোর্ডের অধীন এই প্রতিষ্ঠানে মাধ্যমিক শিক্ষা কার্যক্রম চালু রয়েছে।
১৯৬৮ সালে এই প্রতিষ্ঠানটি স্থাপিত হয়। এটি মূলত প্রতিষ্ঠিত হয়েছিল সৈয়দপুর রেলওয়ে কারখানার কর্মচারী-কর্মকর্তা এবং রেলওয়ে এলাকার ছেলেমেয়েদের শিক্ষার সুবিধার্থে । প্রতিষ্ঠার শুরুতে প্লে থেকে দশম শ্রেনী পর্যন্ত পাঠ্যেক্রম চালু করা হয়। পরে তা পরিবর্তন করে ষষ্ঠ থেকে দশম। প্রতিষ্ঠাকালে ছাত্র এবং শিক্ষক সংখ্যা ছিলো যথাক্রামে ২৫০ এবং ২০ জন।
এর অবস্থান সৈয়দপুর কাঁচা বাজারের পাশে এবং সৈয়দপুর শহরের অবস্থিত।
এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি ভবন রয়েছে। তিনটির মধ্যে একটি ভবনে রয়েছে স্কুল লাইব্রেরি এবং পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার।
ই-ফু তুয়ান

ই-ফু তুয়ান (চীনা: 段義孚, জন্ম ৫ই ডিসেম্বর, ১৯৩০) একজন প্রখ্যাত চীনা আমেরিকান ভূতত্ববিদ। মানব ভূতত্ব বিষয়ে তাকে অন্যতম গুরুত্বপূর্ণ ব্যক্তিত্ব হিসেবে গণ্য করা হয়।
তিনি ১৯৩০ সালে চীনের তিয়ানজিনে এক ধনী পরিবারে জন্মগ্রহণ করেন। তিনি চীন, অস্ট্রেলিয়া, ফিলিপাইন এবং ইংল্যান্ডে শিক্ষালাভ করেছেন। তিনি লন্ডনের সিটি কলেজে ভর্তি হলেও, ১৯৫১ ও ১৯৫৫ সালে অক্সফোর্ড বিশ্ববিদ্যালয় থেকে বিএ এবং এমএ ডিগ্রি অর্জন করেন। এরপর তিনি ক্যালিফোর্নিয়ায় যাত্রা করেন যেখানে তিনি ভূতাত্বিক বিজ্ঞানের বিষয়ে শিক্ষা অর্জন করেন। ১৯৫৭ সালে, তিনি ক্যালিফোর্নিয়া বিশ্ববিদ্যালয় থেকে পিএইচডি ডিগ্রি লাভ করেন ৷
১৯৫৯ থেকে ১৯৬৫ সাল পর্যন্ত তিনি নিউ ম্যাক্সিকো বিশ্ববিদ্যালয়ে শিক্ষাদান করেন। অতঃপর তিনি ১৯৬৬ থেকে ১৯৬৮ সাল পর্যন্ত তিনি টোরেন্টো বিশ্ববিদ্যালয়ে শিক্ষকতা করেন। ১৯৬৮ সালে মিনেসোটা বিশ্ববিদ্যালয়ে তিনি পূর্ণাঙ্গ অধ্যাপক হিসেবে শিক্ষকতা শুরু করেন। একইবছর তিনি গুইজেনহেম ফেলোশিপ অর্জন করেন। মিনেসোটায় অবস্থানের সময় থেকে মানব ভূতত্ব নিয়ে কাজগুলোর কারণে সকলের নিকট সুপরিচিত হয়ে ওঠেন। মূলত "ল্যান্ডস্কেইপ" নামক জার্নালে টোপোফিলিয়া বিষয়ে সম্পর্কিত একটি আর্টিকেলের মাধ্যমে তিনি সকলের নজরে আসেন ৷ ২০০৪ সালে "ডিয়ার কলিগ" নামক একটি চিঠিতে তিনি মানব ভূতত্ব ও মানবিক ভূতত্বের মধ্যে পার্থক্য আলোচনা করেন:
মিনেসোটায় প্রায় ১৪ বছর শিক্ষাকতা করার পর তিনি উইসকোসিনের মেডিসনে যাত্রা করেন এবং উইসকোসিন-মেডিসন বিশ্ববিদ্যালয়ে ভূতত্বের শিক্ষক হিসেবে শিক্ষকতা শুরু করেন। ১৮৮৬ সালে আমেরিকান অ্যাসোসিয়েশন, ২০০১ সালে ব্রিটিশ একাডেমি এবং ২০০২ সালে আমেরিকান একাডেমি কর্তৃক ফোলোশিপের জন্য নির্বাচিত হন।
তুয়ান উইকোসিন-মেডিসন বিশ্ববিদ্যালয়ে একজন অধ্যাপক। তিনি বিশ্ববিদ্যালয়ে মাঝে মাঝে বক্তৃতা প্রদান করেন। ২০০৮ সালে "হিউম্যান গুডনেস" এবং ২০১০ সালে "রিলিজিয়ন: ফ্রম প্লেস টু প্লেসনেস" নামে তার দুটি বই প্রকাশিত হয়। তিনি বর্তমানে উইসকোসিনের মেডিসনে বসবাস করেন ৷
ই-ফু তুয়ান সারাজীবনই একলা থেকেছেন। তিনি তার আত্মজীবনীতে প্রকাশ করেন যে তিনি একজন সমকামী। তুয়ান তার গবেষণার মধ্য কখনও তার জাতিগত দৃষ্টিভঙ্গি এবং যৌনজীবনের ছাপ পড়তে দেননি৷
কার্পো (প্রাকৃতিক উপগ্রহ)

কার্পো () বা বৃহস্পতি ৪৬ () হল বৃহস্পতির একটি প্রাকৃতিক উপগ্রহ। ২০০৩ সালে স্কট এস. শেপার্ডের নেতৃত্বাধীন হাওয়াই বিশ্ববিদ্যালয়ের একটি জ্যোতির্বিজ্ঞানী দল এই উপগ্রহটি আবিষ্কার করেন। ইতিপূর্বে এই উপগ্রহটিকে এস/২০০৩ জে ২০ () নামে অভিহিত করা হয়েছিল। ২০০৫ সালের গোড়ার দিকে এটির প্রথম নামকরণ করা হয়।
কার্পোর ব্যাস প্রায় ৩ কিলোমিটার (১.৯ মাইল)। এটি গড় ১৭.১৪৫ জিগামিটার (১ কোটি মাইলের সামান্য বেশি) দূর থেকে ক্রান্তিবৃত্তের সঙ্গে ৫৬° নতিতে (বৃহস্পতির বিষুবরেখার সঙ্গে ৫৫°) এবং ০.৪৩১৬ উচ্চ উৎকেন্দ্রতায় ৪৫৮.৬২৫ দিনে বৃহস্পতিকে প্রদক্ষিণ করছে। ২০০৫ সালের মার্চ মাসে জিউসের (জুপিটার) কন্যা তথা অন্যতম হোরে কার্পোর নামানুসারে এই উপগ্রহটির নামকরণ করা হয়।
থেমিস্টো ও ভ্যালেটুডোর মতো এই উপগ্রহটিকেও একটি স্বতন্ত্র শ্রেণির একমাত্র সদস্য মনে করা হয়। এই কারণেই এই উপগ্রহটি কৌতুহলোদ্দীপক। ১৯৬২ সালে ইয়োশিহিদে কোজাই কর্তৃক আবিষ্কৃত কোজাই প্রভাবের ফলে কার্পো ও সমজাতীয় উপগ্রহগুলির কক্ষপথের নতি সীমাবদ্ধ থাকে। এই প্রভাবের ফলে কক্ষপথের নতি ও উৎকেন্দ্রতার মধ্যে একটি পর্যায়ক্রমিক বিনিময় শুরু হয়। নতি যদি যথেষ্ট বেশি হয়, তবে উৎকেন্দ্রতা এতটাই বৃদ্ধি পেতে পারে যে উপগ্রহটির পেরিয়াপসিস (বৃহস্পতির উপগ্রহের ক্ষেত্রে যাকে "পেরিজেন" বলা হয়) গ্যালিলীয় উপগ্রহগুলির (আইয়ো, ইউরোপা, গ্যানিমিড ও ক্যালিস্টো) অতি সন্নিকটে চলে আসতে পারে। উপগ্রহটি ক্রমে ক্রমে উক্ত উপগ্রহগুলির কোনওটির সঙ্গে ধাক্কা খেতে পারে অথবা পরস্পরের খুব কাছাকাছি চলে আসার ফলে বার্হস্পত্য জগতের বাইরে নিক্ষিপ্ত হতে পারে। পেরিয়াপসিস অয়নচলনের পর্যায়টি (পি) হল ৬৮ লক্ষ বছর।
ডেভিড হার্ভে

ডেভিড হার্ভে (জন্ম ৩১ অক্টোবর, ১৯৩৫) হলেন ব্রিটিশ বংশোদ্ভূত মার্ক্সবাদী ভূগোলবিদ এবং নিউইয়র্কের সিটি বিশ্ববিদ্যালয়ের নৃবিজ্ঞানের একজন অধ্যাপক ৷১৯৬১ সালে তিনি কেমব্রিজ বিশ্ববিদ্যালয় থেকে পিএইডডি ডিগ্রি অর্জন করেন ৷তিনি অনেকগুলো বই এবং প্রবন্ধ রচনা করেছেন, যেগুলো আধুনিক ভূগোলকে একটি শাখা হিসেবে প্রতিষ্ঠা পেতে অগ্রণী ভূমিকা পালন করেছে ৷ তিনি রাইট টু দি সিটি নামক সামাজিক আন্দোলনের প্রবক্তা ৷ ২০০৭ সালে, ইনস্টিটিউট অব সায়েন্টিফিক ইনফরমেশন(আইএসআই) এর ডাটাবেজ অনুযায়ী, তিনি মানবিক ও সামাজিক বিজ্ঞান শাখায় ১৮তম সর্বোচ্চ আলোচিত লেখক নির্বাচিত হন ৷
হার্ভে গিলিংহাম গ্রামার স্কুল এবং কেমব্রিজের সেন্ট জনস কলেজে যোগদান করেন ৷ সেখান থেকে তিনি স্নাতকোত্তর ডিগ্রি অর্জন করেন ৷ পিএইডি ডিগ্রি অর্জনের সময় থেকে মূলত হার্ভের প্রথম দিকের গবেষণাধর্মী কাজগুলো শুরু হয় ৷
হার্ভে বর্তমানে নিউইয়র্কে বসবাস করেন ৷ তার একমাত্র কন্যা ডেলফিনা ১৯৯০ সালের জানুয়ারীতে জন্মগ্রহণ করে ৷ 
১৯৬০ এর দশকের মধ্যভাগে, তিনি সামাজিক বিজ্ঞানে পরিমাণগত পদ্ধতি অনুসরণ করা শুরু করেন যা স্থান সংক্রান্ত বিজ্ঞান এবং প্রত্যক্ষবাদ মতবাদে অবদান রাখে। কেমব্রিজ বিশ্ববিদ্যালয়ে অবস্থানকালে, ভূগোল বিভাগে তিনি এই পদ্ধতি অনুসরণ করে গবেষণার সূচনা করেন যেখানে রিচার্ড চোর্লে এবং পিটার হ্যাগেট শিক্ষকতা করতেন ৷ তার রচিত "এক্সপ্লানেশন ইন জিওগ্রাফি(১৯৬৯)" বইটিতে ভৌগোলিক দর্শন এবং কার্যপদ্ধতি নিয়ে গুরুত্বপূর্ণ আলোচনা করেছেন, ভৌগোলিক জ্ঞানের সাথে দর্শনের মৌলিক ধারণার ব্যবহার করেছেন ৷ কিন্তু এটি প্রকাশের পরে, তিনি তারই প্রদানকৃত কিছু ধারণা থেকে সরে আসেন, তিনি মূলত সামাজিক অবিচার এবং পূঁজিবাদের গতিপ্রকৃতির বিষয়ে একমত ছিলেন না ৷ বইটিতে যে বিষয়ে বিতর্কের সৃষ্টি হয়েছিল সেটাকে তিনি কখনও সমর্থন করেননি ৷
ব্রিস্টল বিশ্ববিদ্যালয় থেকে বাল্টিমোরের জনস হপকিনস বিশ্ববিদ্যালয়ে স্থানান্তরের পরে তিনি প্রগতিশীল এবং মার্ক্সবাদী ভূগোলের বিষয়ে নিজেকে আরও দক্ষ করে তোলেন ৷ বাল্টিমোরের বিভিন্ন স্থানে অবিচার, বর্ণবৈষম্য এবং নির্যাতন দৃশ্যমান ছিল এবং এসবের বিরুদ্ধে সত্তরের দশকের প্রথম দিকে পূ্র্ব কোস্টে প্রতিবাদ দেখা যায় ৷ ক্লার্ক বিশ্ববিদ্যালয় থেকে "অ্যান্টিপড" নামে জার্নাল প্রকাশিত হয় ৷ সেখানে হার্ভে প্রথম সহযোগীদের মধ্যে অন্যতম ছিলেন ৷ 
মার্ক্সবাদী ভূগোলে জাগরণে অন্যতম ভূমিকা পালন করেছিল নগর ভূগোল ৷ "সোশ্যাল জাস্টিস এন্ড দি সিটি(১৯৭৩)" প্রকাশের মাধ্যমে তিনি এই বিষয়ে নিজেকে অধিকর্তা হিসেবে প্রতিষ্ঠা করেন ৷ এই বইটিতে তিনি নগরকেন্দ্রিক দারিদ্রতা এবং সমস্যা মোকাবেলার ক্ষেত্রে ভূগোল যে একটি অবজেক্ট হতে পারে না সেই বিষয়ে আলোচনা করেছেন ৷ 
ডেভিড হার্ভে বিশ্বব্যাপী নগর ভূগোল এর জনক বলা হয় ৷ হার্ভের রচিত বইগুলো বিভিন্ন ভাষার অনুবাদ করা হয়েছে ৷ রসকিলড(ডেনমার্ক), বুয়েন্স আয়ান্স(আর্জেন্টিনা), উপসালা বিশ্ববিদ্যালয়ের(সুইডেন) সামাজিক বিজ্ঞান বিভাগ, ওহিয়ো বিশ্ববিদ্যালয়, সুইডেনের লান্ড বিশ্ববিদ্যালয়, রিপাবলিক বিশ্ববিদ্যালয় এবং ইংল্যান্ডের কেন্ট বিশ্ববিদ্যালয় থেকে তাকে ডক্টরেট প্রদান করা হয়েছে ৷ এছাড়াও সুইডেনের নৃতত্ব ও ভূগোল সোসাইটি তাকে গোল্ড মেডেল এবং রয়েল জিওগ্রাফিকাল সোসাইটি তাকে পেট্রনস্ মেডেল প্রদান করে ৷ 
যুক্তরাষ্ট্র (১৯৬১-৬৯)
স ম বাবর আলী

স ম বাবর আলী বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-৯ আসনের সংসদ সদস্য ছিলেন।
স ম বাবর আলী খুলনা জেলার পাইকগাছা উপজেলার গজালিয়ায় জন্মগ্রহণ করেন। তিনি বিএ ডিগ্রী অর্জন করেন। তার স্ত্রী ফিরোজা বেগম ১০ ডিসেম্বর ১৯৯১ সালে মৃত্যুবরণ করেন।
স ম বাবর আলী মুক্তিযুদ্ধা ও মুক্তিযুদ্ধের সংগঠক ছিলেন। তিনি স্কুল থেকে তিনি রাজনৈতিক জীবন শুরু করেন। ১৯৭১ সালে খুলনা জেলা স্বাধীন বাংলা ছাত্র সংগ্রাম পরিষদের যুগ্ম আহ্বায়ক ছিলেন। একই সময় বি এল কলেজ ছাত্র সংসদের ভিপি ছিলেন তিনি। স্বাধীনতাযুদ্ধে ৯নং সেক্টরে আঞ্চলিক কমান্ডারের দায়িত্ব পালন করেছেন। ১৯৭২ সালে খুলনা জেলা ছাত্রলীগেরর সভাপতি হিসেবে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৯ আসন থেকে সংসদ সদস্য নির্বাচিত হন।
১৯৭৪ সালে যুবলীগ খুলনা জেলা শাখার সাধারণ সম্পাদক নির্বাচিত হন। ছিয়াত্তরে ২১ মাস এবং আটাশিতে পাঁচ মাস কারাভোগ করেন। তিনি ১৯৮৫ সাল থেকে ১৯৯২ সাল পর্যন্ত মেয়াদে ও পরে দ্বিতীয় দফায় ২০১৪ থেকে ২০১৮ পাইকগাছা উপজেলার চেয়ারম্যান হিসেবে দায়িত্ব পালন করেন। 
স ম বাবর আলী "<nowiki>"</nowiki>স্বাধীনতার দুর্জয় অভিযান<nowiki>"</nowiki>" নামক মুক্তিযুদ্ধ বিষয়ক ১টি গ্রন্থ রচনা করেন। যা ১৬ ডিসেম্বর ১৯৯১ সালে প্রথম প্রকাশিত হয়।
এনায়েত আলী সানা

এনায়েত আলী সানা বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-৮ আসনের সংসদ সদস্য ছিলেন।
এনায়েত আলী সানা খুলনা জেলায় জন্মগ্রহণ করেন।
এনায়েত আলী সানা মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৮ আসন থেকে সংসদ সদস্য নির্বাচিত হন।
মাশওয়ানি

মাশওয়ানি (উর্দু: مشوانی) (মিশওয়ানি, মেশওয়ানি, বা মোশওয়ানি) আরব বংশোদ্ভূত পাখতুন উপজাতিটি মূলত দক্ষিণ এশিয়ার বিভিন্ন দেশে বসতি স্থাপন করেছে। তারা গৃহীত হয়ে আফগান এবং বংশোদ্ভুতভাবে আরব। তারা মাশওয়ানি, বনুরি, লুডিন, কাজমী (আলী আল কাজিম বিন ইসমাইল আরজের কারণে), রোগানী, জাফরি তাদের উপাধি হিসাবে ব্যবহার করে। মাশওয়ানিরা শিখ খালসা সেনাবাহিনীর বিরুদ্ধে লড়াইয়ে গুরুত্বপূর্ণ ভূমিকা পালন করেছিল এবং তাদের সময়ের নায়ক হিসাবে পরিচিত।
মাশওয়ানিরা মূলত আফগানিস্তান, পাকিস্তান, ইরান এবং ভারতের কিছু জায়গায় বসতি স্থাপন করেছে।
মাশওয়ানিরা খুবই বন্ধুত্বপূর্ণ এবং আতিথেয়তার জন্য বিখ্যাত। মাশওয়ানিদের বেশিরভাগই পশতু কথক, সুতরাং পাখতুন সংস্কৃতি অনুসরণ করে এবং পাখতুনওয়ালি রীতি মেনে চলে। তারা পশতুনের ঐতিহ্যবাহী পোশাক সালোয়ার কামিজ পরিধান করে। মহিলারা শাল দিয়ে মাথা ঢেকে রাখে এবং পুরুষরা সাধারণত কুফি, পেশোয়ারী টুপি, পাগড়ি, সিন্ধি ক্যাপ বা পাকুলকে ঐতিহ্যবাহী পাগড়ি হিসাবে এবং পেশোয়ারী চপল জুতা হিসাবে পরে। তারা মুসলমান এবং তাদের ধর্ম হিসাবে ইসলামকে অনুসরণ করে।
শেখ সৈয়দ আদম বানুরি ষোড়শ শতাব্দীর একজন বিখ্যাত সুফি পণ্ডিত ছিলেন, যিনি বেনুরি গোত্রের অন্যতম পূর্বপুরুষ। শেখ আদম বানুরী কালিমাতুল মা'আরিফ শিরোনামে মুজাদ্দিদ ও নকশবন্দিয়ার শিক্ষার উপর একটি বই লিখেছিলেন, তাঁর আরও দুটি রচনা, খুলাসাতু মা'আরিফ ও নিকাতুল আসরার, সূফী শিক্ষা এবং নকশবন্দিয়া তরিকার গুরুতের উপর অন্যান্য সুপরিচিত রচনা। সৈয়দ আদম বানুরী হিজাজে সর্বপ্রথম মুজাদ্দিদ শিক্ষার প্রচার করেছিলেন। তিনি "নিকাতুল আসরার" নামে তাঁর নিজের বইতে মাশওয়ানিতে তাঁর নিজের শিকড় সন্ধান করেছেন। মুহাম্মদ ইউসুফ বানুরী তাঁর এক নাতি ছিলেন, তিনি ছিলেন বিখ্যাত ইসলামী পণ্ডিত, জামিয়া উলূম-উল-ইসলামিয়ার প্রতিষ্ঠাতা এবং পাকিস্তানের ওয়াইফাক উল মাদারিস আল-আরাবিয়ার সাবেক সভাপতি। বিখ্যাত হাদিস পণ্ডিত মুহাম্মদ ইউসুফ বানুরির সম্মানে করাচি শহরের একটি শহর আল্লামা বানুরি শহর হিসাবে নামকরণ করা হয়েছে।
২০১৫-এর হিন্দুকুশ ভূমিকম্প

অক্টোবর ২০১৫ হিন্দু কুশের ভূমিকম্প ছিল ৭.৫ মাত্রার যা দক্ষিণ এশিয়ায় ২৬ অক্টোবর ২০১৫ এ, ১৩:৩৯ (১৪:০৯ পিকেটি; ১৪:৩৯ পূর্বাহ্নে; ০৯:০৯ ইউটিসি) আফগানিস্তানের আলাকাহদারী-ই-কিরণ ওয়া মুঞ্জান, ৪৫ কিমি উত্তরের কেন্দ্রস্থল সহ ২১২.৫ কিমি গভীরতায়। 
৫ নভেম্বর নাগাদ, অনুমান করা হয়েছিল যে কমপক্ষে ৩৯৯ জন মারা গিয়েছিল, বেশিরভাগ পাকিস্তানে। পাকিস্তান, উজবেকিস্তান, তুর্কমেনিস্তান, তাজিকিস্তান এবং কিরগিজস্তানে কম্পন অনুভূত হয়েছিল। [১৪] মার্কিন যুক্তরাষ্ট্রের ভূতাত্ত্বিক জরিপ (ইউএসজিএস) এর মতে, পাকিস্তান বিশ্বের সবচেয়ে ভূমিকম্পের সক্রিয় অঞ্চলে অবস্থিত। পাকিস্তানের আজাদ কাশ্মীর উভয় অঞ্চল এবং ভারতের জম্মু ও কাশ্মীর রাজ্য এবং লখনউ পর্যন্ত এবং চীনের জিনজিয়াংয়ের কাশগার, আকসু, হোতান ও কিজিলসু অঞ্চলেও ভূমিকম্পের অনুভূতি অনুভূত হয়েছিল এবং ক্ষয়ক্ষতিও হয়েছিল আফগানিস্তানের রাজধানী কাবুলে খবর পাওয়া গেছে নেপালের রাজধানী কাঠমান্ডুতেও ভূমিকম্প অনুভূত হয়েছিল।
ভ্যাটিকান সিটির ভূগোল

ইতালির রোম দ্বারা চারদিকে আবদ্ধ ছিটমহল হিসাবে অবস্থানের কারণে ভ্যাটিকান সিটির ভূগোল অনন্য। এর আয়তন ৪৯ হেক্টর (১২১ একর বা ০.১৯ বর্গ মাইল)। এটি বিশ্বের ক্ষুদ্রতম স্বাধীন রাষ্ট্র। মূল রাষ্ট্রের বাইরে রোম শহরের তেরটি ভবন এবং কাস্তেল গান্দোলফো (পোপের গ্রীষ্মকালীন আবাস) ভ্যাটিকান সিটির আওতাধীন। এর মধ্যে একটি ভবন (ষষ্ঠ পল মিলনায়তন) ভ্যাটিকান সিটির সীমান্তে অবস্থিত হলেও, ইতালির সীমানার অভ্যন্তরে পড়ে। ভ্যাটিকান সিটিতে কোন বিশেষ প্রাকৃতিক সম্পদ নেই এবং রোমকে প্রভাবিত করে এমন প্রাকৃতিক দুর্যোগ (যেমন ভূমিকম্প) ছাড়া কোন দুর্যোগের প্রকোপ নেই।
ভ্যাটিকান সিটিতে পুরোপুরি রোমের মতো একই ধরনের জলবায়ু বিদ্যমান: নাতিশীতোষ্ণ ও মৃদু। নগর রাষ্ট্রটির শীতকাল (সেপ্টেম্বর থেকে মধ্য মে) আর্দ্র এবং গ্রীষ্মকাল (মে থেকে সেপ্টেম্বর) উষ্ণ ও শুষ্ক।
ভ্যাটিকান সিটি নীচু পাহাড়ের উপর অবস্থিত। খ্রিস্ট ধর্মের অস্তিত্বের অনেক আগে থেকেই এই পাহাড়টিকে ভ্যাটিকান হিল (লাতিন ভাষায়, "মনস ভ্যাটিকানাস)" বলা হতো। প্রাচীন রোমানদের দ্বারা সাধারণত "ভ্যাটিকান অঞ্চল" ("ভ্যাটিকানস অ্যাগার") নামে পরিচিত অঞ্চলে একটি এট্রুস্কান বসতি সম্ভবত বিদ্যমান ছিল, যদিও এর কোনও প্রত্নতাত্ত্বিক নিদর্শন আবিষ্কার করা যায় নি।
ভ্যাটিকান সিটির প্রান্তবিন্দুগুলোর তালিকা এখানে দেওয়া হলো। প্রান্তবিন্দু (extreme points) হলো উচ্চতম ও নিম্নতম স্থানসহ এমন স্থানসমূহ যা অন্যান্য সব স্থান থেকে সবচেয়ে উত্তর, দক্ষিণ, পূর্ব ও পশ্চিমে অবস্থিত।
ভ্যাটিকান সিটির সর্বনিম্ন বিন্দু একটি নামহীন স্থান, যার উচ্চতা ১৯ মিটার (৩ ফুট)। সর্বোচ্চ বিন্দুটিও একটি নামহীন স্থান, যা ৭৬ মিটার (২৫০ ফুট)। ভ্যাটিকানের সবচেয়ে উঁচু ভবনটি হলো সেন্ট পিটার্স ব্যাসিলিকা, যা ১৩৮ মিটার (৪৫২ ফুট) উঁচু।
ভ্যাটিকান সিটির ভূমিপ্রকৃতি মৌলিকভাবে শহুরে এবং ভূখণ্ডের কোন অংশই উল্লেখযোগ্যভাবে কৃষি বা প্রাকৃতিক সম্পদ আহরণের জন্য সংরক্ষিত নয়। নগর রাষ্ট্রটির সীমিত অঞ্চলের কারণে একটি ভালো ভূমি অর্থনীতি বিদ্যমান। এ কারণে নগর উন্নয়নে (যেমন ভবন নির্মাণ) মোট আয়তনের মাত্র অর্ধেক অংশ ব্যবহৃত হয় এবং অবশিষ্ট অংশ ভ্যাটিকান উদ্যান প্রভৃতি উন্মুক্ত স্থানের জন্য সংরক্ষিত। এই অঞ্চলটিতে বিভিন্ন কাঠামো রয়েছে যা সার্বভৌম রাষ্ট্রের স্বায়ত্তশাসনে সহায়তা করে, যেমন রেললাইন, রেলস্টেশন, হেলিপোর্ট, ডাকঘর, রেডিও স্টেশন (যার অ্যান্টেনা ইতালির অভ্যন্তরেও বিস্তৃত), সামরিক ঘাঁটি, সরকারি প্রাসাদ ও কার্যালয়, সীমানা চিহ্নিতকারী প্রাচীন প্রতিরক্ষা প্রাচীর, উচ্চতর শিক্ষার প্রতিষ্ঠান এবং সাংস্কৃতিক / শিল্প কেন্দ্র।
২০০৭ সালের জুলাই মাসে ভ্যাটিকান সিটি হাঙ্গেরিতে ভ্যাটিকান জলবায়ু বন অনুদানের একটি প্রস্তাব গ্রহণ করে, যার ফলে সেই বছর ভ্যাটিকান পৃথিবীর একমাত্র কার্বন নিরপেক্ষ রাষ্ট্রে পরিণত হয়। বনাঞ্চলটির আকার এমন ছিল, যা ভ্যাটিকান সিটির বার্ষিক নির্গমনের সমপরিমাণ কার্বন ডাইঅক্সাইড শোষণ করে ভারসাম্য ফিরিয়ে আনতে সক্ষম।
ভ্যাটিকান সিটি মানচিত্র
কেনেথ ওয়াল্টার

কেনেথ আলেকজান্ডার ওয়াল্টার (; জন্ম: ৫ নভেম্বর, ১৯৩৯ - মৃত্যু: ১৩ সেপ্টেম্বর, ২০০৩) ট্রান্সভাল প্রদেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কেনেথ ওয়াল্টার।
১৯৫৭-৫৮ মৌসুম থেকে ১৯৬৫-৬৬ মৌসুম পর্যন্ত কেনেথ ওয়াল্টারের প্রথম-শ্রেণীর খেলোয়াড়ী জীবন চলমান ছিল। প্রাণবন্তঃ উদ্বোধনী বোলার হিসেবে খেলায় অংশ নিতেন। ১৮ বছর বয়সে দূর্দান্তভাবে খেলার জগতে প্রবেশ করেন। ১৯৫৭-৫৮ মৌসুমে সফররত অস্ট্রেলীয় একাদশের বিপক্ষে মুখোমুখি হন। নিজস্ব পঞ্চম বলেই কলিন ম্যাকডোনাল্ডকে আউট করাসহ জিম বার্ক ও রিচি বেনোকে বিদেয় করেন তিনি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেনেথ ওয়াল্টার। সবগুলো টেস্টই নিউজিল্যান্ডের বিপক্ষে খেলেছিলেন তিনি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৬১ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে সফরকারী নিউজিল্যান্ডের বিপক্ষে ডারবান টেস্টে কলিন ব্ল্যান্ড ও পিটার পোলকের সাথে তার একযোগে টেস্ট অভিষেক পর্ব সম্পন্ন হয়। বেশ ভালোমানের খেলা উপহার দেন ও ৪/৬৩ লাভ করেন। কিন্তু, ওয়ান্ডারার্সে অনুষ্ঠিত নিজস্ব দ্বিতীয় টেস্টে তিনি আর একটিমাত্র উইকেটের সন্ধান পান। এরপর আর তাকে দলে রাখা হয়নি।
ক্রিকেট খেলার পাশাপাশি গল্ফার হিসেবেও সুনাম ছিল তার। ১৯৭২ সালের প্রেসিডেন্টস কাপের শিরোপা জয় করেন তিনি। ১৩ সেপ্টেম্বর, ২০০৩ তারিখে ৬৩ বছর বয়সে জোহেন্সবার্গের স্যান্ডটন এলাকায় কেনেথ ওয়াল্টারের দেহাবসান ঘটে।
গাদীর খুমের ভাষণ

গাদীর খুমের ভাষণ (; ) বলতে নবী মুহাম্মাদ কর্তৃক খুম নামক পুকুরের () পাশে ৬৩২ খ্রিষ্টাব্দে তাঁর মৃত্যুর অনতিবিলম্ব পূর্বে প্রদত্ত একটি ভাষণকে বোঝানো হয়। শিয়া ঐতিহ্যমতে এই ভাষণে মুহম্মদ আলী ইবনে আবী তালিবকে তাঁর স্থলাভিষিক্ত ঘোষণা করেন এবং এর ঠিক পরপরই পবিত্র কুরআনের সর্বশেষ আয়াত নাজিল হয় যার মাধ্যমে ইসলামকে পরিপূর্ণ দ্বীন হিসেবে ঘোষণা করা হয়।
মুসলমানেরা বিদায় হজ্জ থেকে ফেরার পথে গাদীর খুমের ঘটনাটি সংঘটিত হয়। শিয়া বিশ্বাসমতে একটি অতি গুরুত্বপূর্ণ বার্তা পরিবেশনের জন্য নবি মুহাম্মাদের নিকট কুরআনের একটি আয়াত নাজিল হয়। আয়াতটি-৫ : ৬৭ یٰۤاَیُّهَا الرَّسُوۡلُ بَلِّغۡ مَاۤ اُنۡزِلَ اِلَیۡکَ مِنۡ رَّبِّکَ ؕ وَ اِنۡ لَّمۡ تَفۡعَلۡ فَمَا بَلَّغۡتَ رِسَالَتَهٗ ؕ وَ اللّٰهُ یَعۡصِمُکَ مِنَ النَّاسِ ؕ اِنَّ اللّٰهَ لَا یَهۡدِی الۡقَوۡمَ الۡکٰفِرِیۡنَ ﴿۶, অর্থ-হে রাসূল, তোমার রবের পক্ষ থেকে তোমার নিকট যা নাযিল করা হয়েছে, তা পৌঁছে দাও আর যদি তুমি না কর তবে তুমি তাঁর রিসালাত পৌঁছালে না। আর আল্লাহ তোমাকে মানুষ থেকে রক্ষা করবেন। নিশ্চয় আল্লাহ কাফির সম্প্রদায়কে হিদায়াত করেন না। এর ফলে নবী মুহাম্মাদ সবাইকে একত্র করে তিনি একটি দীর্ঘ ভাষণ দেন। ভাষণের এক পর্যায়ে তিনি সেই বিখ্যাত বিবৃতি "“মান কুনতু মাওলা ফাহাজা আলীউন মাওলা।”", অর্থাৎ, আমি যার মওলা ছিলাম, আলীও তার মওলা— প্রদান করেন। শিয়ারা এই বাক্যকে মুহম্মদ কর্তৃক আলীকে তাঁর স্থলাভিষিক্ত মনোনয়ন বলে ব্যাখ্যা করেন, যদিও সুন্নিরা এ ব্যাপারে দ্বিমত পোষণ করেন। ধ্রুপদী আরবিতে ""মওলা"" অর্থ দুইটি, "মিত্র" অথবা "প্রভু"। সুন্নিরা মনে করে, মুহাম্মাদের এই ঘোষণায় শব্দটি "মিত্র" বা "বন্ধু" অর্থে ব্যবহৃত হয়েছে, অর্থাৎ ভাষণটির অর্থ "আমি যার মিত্র ছিলাম, আলীও তার মিত্র"। কিন্তু শিয়া ঐতিহ্যমতে, এখানে শব্দটির অর্থ "প্রভু" বা "নেতা"। সে হিসাবে বক্তব্যটির অর্থ দাঁড়ায়, "আমি যার নেতা (মুসলমানদের), আলীও তার নেতা", অর্থাৎ আলী মুসলমানদের নেতা। শিয়ারা মনে করে, মুহাম্মাদ এই বক্তব্যে ভবিষ্যতে মুসলিমদের নেতা বা তার মৃত্যুত্তোর আলীকে খলিফা হিসাবে মনোনীত করেছেন। শিয়া হাদিস অনুসারে এই ভাষণের অনতিবিলম্ব পরে কুরআনের সর্বশেষ আয়াত, অর্থাৎ সূরা আল-মায়িদাহর তৃতীয় আয়াত, নাজিল হয়:
শিয়া মুসলমানদের কাছে এটি ইসলামের পরিপূর্ণতা এবং মহানবী কর্তৃক সরাসরি আলির স্থলাভিষেক নির্দেশ করে।হিজরি সন অনুযায়ী প্রতি বছর এই দিনটিকে (১৮ জিলহজ্জ) শিয়া মুসলমানেরা ঈদুল গাদীর হিসেবে উদ্‌যাপন করে।
স্লেট

স্লেট হল সূক্ষ্ম-দানাদার রূপক শিলা, যা ধূসর, সবুজ বা নীল-বেগুনি রংয়ের হয়ে থাকে। স্লেট উৎকৃষ্ট মানের দানাদার ফলিত রূপান্তরিত শিলা।
"স্লেট" শব্দটি স্লেট শিলা থেকে তৈরি বিভিন্ন ধরনের বস্তুুর ক্ষেত্রেও ব্যবহার করা হয়। এসব কাঠের মধ্যে ফ্রেমে আবদ্ধ ও করা হত, খড়ি দিয়ে নোটপ্যাড বা নোটিশ বোর্ড হিসাবে ব্যবহার করা হত, এবং বিশেষত পাব এবং ইনসে চার্জ রেকর্ডিংয়ের ক্ষেত্রে। "ক্লিন স্লেট" এবং "ফাঁকা স্লেট" শব্দগুলোর উৎপত্তি এসব ব্যবহার থেকেই।
স্লেট ছাদে ব্যবহার করা যায়, যা স্লটার দ্বারা ইনস্টল করা হয়। স্লেটে দুটি ভাংগা লাইন রয়েছে - ক্লিভেজ এবং গ্রেইন। এগুলোর জন্য স্লেটকে যা পাতলা শীটে বিভক্ত করা সম্ভব হয়। আবার যখন ভাঙা হয়, তুলনামূলকভাবে সমতল এবং স্ট্যাকের সহজ থাকা অবস্থায় স্লেট একটি স্বাভাবিক আকৃতি বজায় রাখে।
এরিয়াঙ্গা

এরিয়াঙ্গা (রাজত্ব ১০৯৮-১১০২ খ্রিস্টাব্দ) বিনয়াদিত্যের পুত্র ছিলেন এবং মালওয়ার ধারার বিরুদ্ধে তার অভিযানের সময় নিজেকে চালুক্যের অধীন হিসেবে চিহ্নিত করেন। হোয়সালা সাম্রাজ্যের রাজা হিসেবে তার শাসন সংক্ষিপ্ত হলেও তিনি যুবরাজ হিসেবে তা পিতার সেবা করেন। তিনি জৈন বিশ্বাসের অনুসারী ছিলেন।
হাই নদী (চীন)

হাই নদী (海河, অর্থ: "সাগর নদী"), এছাড়াও পেইহো, পেই হো ("শ্বেত নদী"), অথবা হাই হো নামে পরিচিত, হলো একটি চীনা নদী যা বেইজিং থেকে তিয়ানজিন এবং বোহাই সাগরকে সংযুক্ত করেছে।
তিয়ানজিনে প্রবহমান হাই নদী মূলত পাঁচটি উপনদী, দক্ষিণ খাল, জিয়া নদী, দাকিং নদী, ইয়ংডিং নদী এবং উত্তর খালের সংমিশ্রণে গঠিত। দক্ষিণ এবং উত্তর খাল মহাখালের (গ্র্যান্ড খাল) অংশ। দক্ষিণ খালটি লিঙ্কিং শহরে ওয়েই নদী এবং উত্তর খাল তোংঝৌ-এ বাই হে নদীর (অথবা চাওবাই নদী) সাথে মিলিত হয়েছে। এছাড়াও উত্তর খাল (বাই হের সাথে একটি চ্যানেল ভাগ করে নেওয়ার মাধ্যমে) সমুদ্র থেকে বেইজিং যাওয়ার একমাত্র জলপথ। তাই শুরুর দিকে পশ্চিমারাও হাই হে-কে বাই হে নামে জানত।
হাই নদী তিয়ানজিনে মহাখালের মধ্য দিয়ে হলুদ নদী ও ইয়াংৎজে নদীর সাথে সংযুক্ত। মহাখাল (গ্র্যান্ড খাল) খনন হাই হে অববাহিকার নদীগুলোর প্রকৃতি ব্যাপকভাবে পরিবর্তন করেছে। পূর্বে ওয়েই, জিয়া ইয়ংডিং এবং বাই নদী পৃথকভাবে সমুদ্রের দিকে প্রবাহিত হতো। মহাখাল এই নদীগুলোকে একত্র করে একটিমাত্র প্রবাহপথ অর্থাৎ বর্তমান হাই হে আকারে সমুদ্রে মিশিয়ে দিয়েছে।
দীর্ঘতম উপনদী থেকে পরিমাপ করা হলে হাই নদীর দৈর্ঘ্য হয় ১,৩২৯ কিলোমিটার (৮২৬ মাইল)। তবে নদীটি তিয়ানজিন থেকে এর মোহনায় মাত্র ৭০ কিলোমিটার (৪৩ মাইল) দীর্ঘ। এর অববাহিকার আয়তন প্রায় ৩১৯,০০০ বর্গ কিলোমিটার (১২৩,০০০ বর্গ মাইল)।
১৮৫৮ সালের ২০ শে মে, দ্বিতীয় আফিম যুদ্ধের সময় অ্যাংলো-ফরাসি বাহিনী তৎকালীন পেই-হো নদীর তীরে আক্রমণ করে টাকু দুর্গগুলো দখল করে নেয়।
১৮৬৩ সালের দিকে সমুদ্রগামী জাহাজ তোংঝৌ-এর নৌবাহের সম্মুখভাগ পর্যন্ত পৌঁছতে পারত, কিন্তু অত্যধিক আঁকাবাঁকা হওয়ায় নদীটি বড় জাহাজ চলাচলের জন্য কঠিন ছিল।বক্সিংয়ের বিদ্রোহের সময়, ইম্পেরিয়াল চীনা বাহিনী পশ্চিম আট-জাতি জোটের আক্রমণ ও জাহাজ পাঠানো প্রতিহত করার জন্য, টাকু দুর্গের যুদ্ধের (১৯০০) আগে বাইহে নদীর কাছে ১৫ই জুন 'বৈদ্যুতিক মাইন্স' নামক একটি অস্ত্র স্থাপন করেছিল। মার্কিন যুক্তরাষ্ট্রের সামরিক গোয়েন্দা সংস্থা এই তথ্য জানিয়েছে। মার্কিন যুক্তরাষ্ট্র যুদ্ধ বিভাগ। অ্যাডজুট্যান্ট-জেনারেল অফিস। সামরিক তথ্য বিভাগ।
হলুদ নদীর মতো হাই নদীও গুঁড়ো মাটির মধ্য দিয়ে প্রবাহিত হওয়ার কারণে খুবই কর্দমাক্ত। নদীর পানিতে বয়ে আসা পলি তলদেশে জমে মাঝেমধ্যে বন্যার প্লাবন সৃষ্টি করে। নদীটির পাঁচটি প্রধান উপনদীর প্রবাহ সমুদ্রে মেশার মাত্র একটি অগভীর পথ রয়েছে যা বন্যাকে আরও শক্তিশালী করে তোলে। চীনের রাজধানী (এবং দ্বিতীয় বৃহত্তম শহর) বেইজিং ও তৃতীয় বৃহত্তম শহর তিয়ানজিন উভয়ই হাই হে নদীর অববাহিকায় অবস্থিত, একারণে হাই হে নদীর বন্যায় ব্যাপক ক্ষয়ক্ষতি হয়। বন্যা নিরসনের জন্য বেশ কয়েকটি জলাশয় তৈরি করা হয়েছে এবং কৃত্রিম চ্যানেল খনন করা হয়েছে যাতে অতিরিক্ত পানি সরাসরি সমুদ্রে চলে যায়। উদাহরণস্বরূপ, চাওবাই নদীটি বর্তমানে চাওবাই জিন নদীর সাথে যুক্ত করা হয়েছে, ফলে এটি আর উত্তর খালের সাথে মিশবে না।
হাই হে অববাহিকায় শিল্প ও নগর উন্নয়নের কারণে জলের প্রবাহের পরিমাণ যথেষ্ট হ্রাস পেয়েছে। অনেক ছোট শাখা নদী এবং কিছু বড় শাখা প্রশাখা বছরের বেশিরভাগ সময়ই শুকনো থাকে। জলের প্রবাহ হ্রাস পাওয়ায় পানিদূষণ পরিস্থিতি আরও সঙ্কটাপন্ন হয়ে পড়েছে। এমতাবস্থায় হাই হে অববাহিকায় জলের ঘাটতি দক্ষিণ-উত্তর জল স্থানান্তর প্রকল্প-এর মাধ্যমে নিরসনের আশা করা হচ্ছে।
প্রথম বীর বল্লাল

প্রথম বীর বল্লাল (রাজত্ব ১১০২ – ১১০৮ খ্রিস্টাব্দ) হোয়সালা সাম্রাজ্যের রাজা হিসেবে এরিয়াঙ্গার স্থলাভিষিক্ত হন। তিনি জৈন বিশ্বাসের অনুসারী ছিলেন। চেঙ্গালভাস ও সান্থারাদের নিজের অধীন করা ছাড়া তাঁর শাসন ছিল সংক্ষিপ্ত ও অঘটনহীন। তিনি পশ্চিমা চালুক্যদের আধিপত্যকে উৎখাত করার কিছু ব্যর্থ চেষ্টা করেন, পরে তিনি চালুক্য ষষ্ঠ বিক্রমাদিত্য-এর নিয়ন্ত্রণে আসেন।
সেনের মতে, তাঁর শাসন কাল ছিল ১১০০-১১১০ সাল পর্যন্ত এবং বেলুড় ছিল তার রাজধানী। হালেবিদুতে একটি বিকল্প রাজধানী ছিল।